የሲዳማ ዞን አስተዳዳሪና የሐዋሳ ከንቲባ ሥልጣናቸውን ለቀቁ
በቅርቡ በደቡብ ክልል በሐዋሳ ከተማ በነበረው ግጭት ምክንያት የሲዳማ ዞን አስተዳዳሪ አቶ አክሊሉ አዱላና የሐዋሳ ከተማ ከንቲባ አቶ ቴዎድሮስ ገቢባ ከኃላፊነታቸው ለቀቁ፡፡ ከሦስት ሳምንታት በፊት በተከሰተው ግጭት አሥር ሰዎች ጉዳት ደርሶባቸው 80 ሰዎች የተጎዱ ሲሆን፣ 3500 ደግሞ ከመኖሪያቸው ተፈናቅለዋል፡፡ካሁን ቀደም በሐዋሳው ጥቃት በወላይታ ተወላጆች ላይ ጥቃት እየተፈጸመ ነው በማለት ለተቃውሞ ሰልፍ በወጡ ሰዎች በተቀሰቀሰ ሁከት ምክንያት፣ አምስት የወላይታ ዞን ከፍተኛ የሥራ ኃላፊዎች ሥልጣናቸውን መልቀቃቸው ይታወሳል፡፡ጠቅላይ ሚኒስትር ዓብይ አህመድ (ዶ/ር) በደቡብ ክልል ግጭት የተከሰተባቸውን ሲዳማ፣ ወላይታና ወልቂጤ ከተሞች ከጎበኙ በኋላ የሲዳማ፣ የወላይታ፣ የጉራጌና የቀቤና የዞንና የወረዳ አስተዳዳሪዎች በገዛ ፈቃዳቸው ሥልጣናቸውን እንዲለቁ ጥሪ አቅርበው ነበር፡፡